Для большасці людзей важна, што яны бачаць на свае вочы. Але, на жаль, у Беларусі яшчэ вельмі шмат унікальных аб’ектаў, якія не маюць фактычна гаспадара, – лічыць старшыня грамадскай назіральнай камісіі па ахове гісторыка-культурнай спадчыны пры Мінкульце Беларусі Анатоль БУТЭВІЧ. – Самы свежы прыклад – будынак той жа лякарні на вуліцы Петруся Броўкі. Так, зямля належыць Мінску, а сам будынак – сталічнай вобласці. Але за 14 гадоў невыкарыстання і безгаспадарлівасці, зразумела, адбываюцца не самыя лепшыя працэсы. І грамадскасць маўчала, пакуль не перадалі пабудову новаму гаспадару, які агучыў далейшыя планы па выкарыстанні гэтага кавалка зямлі. На мой погляд, у падобных выпадках не хапае нейкага арганізуючага пачатку. Можа, яшчэ і бракуе інфармацыі, а валанцёрскі рух сканцэнтраваны на асобных аб’ектах.